

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA SVETI ILIJA**

 **OPĆINSKO VIJEĆE**

KLASA: 400-01/24-03/04

URBROJ: 2186-08-03-25-11

Sveti Ilija, 09.07.2025. godine

Na temelju članka 82 stavak 2. Pravilnika o proračunskom računovodstvu i računskom planu („Narodne Novine“ broj: 124/14, 115/15, 87/16, 3/18, 126/19 i 108/20) i članka 30. Statuta Općine Sveti Ilija (»Službeni vjesnik Varaždinske županije« broj: 05/18 i 36/20) Općinsko vijeće Općine Sveti Ilija na 2. sjednici održanoj dana 09.07.2025. godine donosi

**ODLUKU**

**o raspodjeli rezultata poslovanja Općine Sveti Ilija za 2024. godinu**

**Članak 1.**

Općinsko vijeće Općine Sveti Ilija donosi Odluku o raspodjeli rezultata za 2024.godinu i to:

1. Višak prihoda poslovanja u iznosu od +959.517,24 EUR
2. Manjak prihoda od nefinancijske imovine u iznosu od -797.028,82 EUR
3. Manjak prihoda od financijske imovine u iznosu od -97.152,47 EUR

Viškom prihoda poslovanja u iznosu od +959.517,24 EUR pokriva se manjak prihoda od nefinancijske imovine u iznosu od -797.028,82 EUR i manjak prihoda od financijske imovine u iznosu od -97.152,47 EUR, iz navedenog je ostvaren višak prihoda poslovanja u iznosu od +65.335,95 EUR.

1. Višku prihoda i primitaka u iznosu od +65.335,95 EUR dodaje se višak prihoda i primitaka iz 2023.g. u iznosu od +10.193,05 EUR što čini višak prihoda i primitaka u iznosu od +75.529,00 EUR kn koji će se uvrstiti u Izmjene i dopune Proračuna Općine Sveti Ilija za 2025.g. U višak prihoda i primitaka Općine uključen je višak proračunskog korisnika dječji vrtić „Gumbek“ u iznosu od +74,91 EUR.

Na kraju 2024.godine dječji vrtić „Gumbek“ iskazao je višak prihoda poslovanja u iznosu 74,91 EUR.

Dječji vrtić „Gumbek“ će višak prihoda poslovanja utrošiti u 2025.g na rashode poslovanja, sukladno tome će donijeti izmjene i dopune financijskog plana za 2025. godinu.

Višak prihoda i primitaka Općine i proračunskog korisnika Dječji vrtić Gumbek u iznosu od 75.529,00 EUR utrošiti će se u 2025.g. za:

* Rashode poslovanja Općine u iznosu od 72.454,09 EUR (režijske troškove) i na
* Rashode poslovanja Dječjeg vrtića Gumbek u iznosu od 3.074,91 EUR

Naime, Općina Sveti Ilija je izvršila uplatu svojem proračunskom korisniku Dječjem vrtiću Gumbek 3.000,00 EUR-a koji će koristiti u 2025.g. za plaće zaposlenicima za 12.mj.2024.g., a iznos od 74,91 EUR će se utrošiti za plaćanje režijskih troškova.

**Članak 2.**

Za provođenje ove Odluke zadužuje se Općinski načelnik i Jedinstveni upravni odjel Općine Sveti Ilija.

**Članak 3.**

Ova Odluka o raspodjeli rezultata poslovanja Općine Sveti Ilija za 2024.g. stupa na snagu osmog dana od dana objave u „Službenom vjesniku Varaždinske županije“.

 **PREDSJEDNIK OPĆINSKOG VIJEĆA**

Zdravko Ostroški, dipl. ing.